Vyvesené na úradnej tabuli obce dňa: 15.12.2022

Zverejnené na internetovej stránke obce dňa: 15.12.2022

Dátum zvesenia VZN dňa :30.12.2022

***Obecné zastupiteľstvo v Dlhej Vsi na základe § 6 a §11 ods. 4 písm. g) zák. SNR č. 369/1990 Zb. o obecnom zriadení v znení neskorších predpisov a zák. č. 582./2004 Z. z. o miestnych daniach a miestnom poplatku za komunálne odpady a  drobné stavebné odpady v znení neskorších zmien a doplnkov v y d á v a  pre územie obce Dlhá Ves***

### **VŠEOBECNE ZÁVÄZNÉ NARIADENIE**  **č. 1/ 2022**

***o miestnych daniach***

***a miestnom  poplatku za komunálne odpady a drobné stavebné odpady***

***I. č a s ť***

***Úvodné ustanovenia***

**§ 1**

(1) Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestneho poplatku za komunálne odpady a  drobné stavebné odpady (ďalej len „miestne dane a  poplatok“) na území obce Dlhá Ves.

(2) Obec Dlhá Ves na svojom území ukladá tieto **miestne dane**:

a/ **daň z nehnuteľností**,

b/ **daň za psa**,

c/ **daň za ubytovanie**,

d/ **daň za nevýherné hracie prístroje**

(3) Obec Dlhá Ves na svojom území ukladá **miestny poplatok za komunálne** **odpady a drobné stavebné odpady**./ďalej len „ poplatok“/

(4) **Zdaňovacím obdobím** miestnych daní a to **dane z nehnuteľností, dane za psa, dane za nevýherné hracie prístroje a poplatku podľa ods. 3 tohto paragrafu** **je kalendárny rok,** ak sa ďalej neustanovuje inak.

II. č a s ť

***Miestne dane***

**§ 2**

**Daň z nehnuteľností**

######  Daň z nehnuteľností zahŕňa:

1. daň z pozemkov,
2. daň zo stavieb,
3. daň z bytov a z nebytových priestorov v bytovom dome (ďalej len „daň z bytov“).

#### **§ 3**

#### **Daň z pozemkov**

(1) **Daňovníkom dane** z pozemkov sú tí, ktorí sú uvedení v ustanovení § 5 zák. č. 582/2004 Z. z. o miestnych daniach a miestnom poplatku za komunálne odpady a drobné stavebné odpady (ďalej len „zákon o miestnych daniach“).

(2) **Predmetom dane** z pozemkov sú pozemky na území obce Dlhá Ves v členení podľa § 6 ods. 1 zákona o  miestnych daniach.

(3) **Spôsob výpočtu základu dane** z pozemkov je uvedený v ustanovení § 7 zákona o miestnych daniach. Výpočet sa musí prevádzať vždy k l. januáru zdaňovacieho obdobia. Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

(4) **Základom dane** z  pozemkov – orná pôda, chmeľnice, vinice, ovocné sady, trvalé trávne porasty , lesné pozemky je hodnota pozemku bez porastov, určená vynásobením výmery pozemkov v m2 a hodnoty pôdy za l m2 uvedenej v tabuľke č.1.

|  |  |  |  |
| --- | --- | --- | --- |
| Okres | Kód KU | Názov katastrálneho územia | Hodnota €/m2 |
| Orná pôda | Trvalý trávny porast | Lesné pozemky |
| 808 | 811017 | Dlhá Ves | 0,2409 | 0,0478 | 0,0448 |

tab. č.1

(5) **Základom dane** z pozemkov – záhrady, zastavané plochy a nádvoria, ostatné plochy, stavebné pozemky, je hodnota pozemku určená vynásobením výmery pozemkov

v m2 a hodnoty pozemkov za 1 m2 uvedenej v tabuľke č.2.

|  |
| --- |
| Hodnota v €/ m2 |
| Stavebné pozemky | Záhrady | Zastavané plochy a nádvoria | Ostatné plochys výnimkou stavebnýchpozemkov |
| 13,27 | 1,32 | 1,32 | 1,32 |

tab. č. 2

 (6) R**očná sadzba dane** z pozemkov je pre jednotlivé druhy pozemkov nasledovná:

a) orná pôda, chmeľnice, vinice, ovocné sady,

 trvalé trávne porasty **0,50 %** zo základu dane,

b) záhrady **0,50 %** zo základu dane,

c) zastavané plochy a nádvoria, ostatné plochy **0,50** % zo základu dane

d) lesné pozemky, na ktorých sú hospodárske lesy , **2,50** % zo základu dane

e) rybníky s chovom rýb a ostatné hospodársky využívané

 vodné plochy **0,50 %** zo základu dane,

f) stavebné pozemky **0,50 %** zo základu dane,

 **§ 4**

#### **Daň zo stavieb**

(1) **Daňovníkom dane** zo stavieb sú tí, ktorí sú uvedení v ustanovení § 9 zákona o miestnych daniach.

(2) **Predmetom dane** zo stavieb sú stavby na území obce Dlhá Ves, ktoré majú jedno alebo viac nadzemných podlaží alebo podzemných podlaží, spojené so zemou pevným základom. Na daňovú povinnosť nemá vplyv skutočnosť, že sa stavba prestala užívať. Na zaradenie stavby podľa § 10 odseku o zákona o miestnych daniach je rozhodujúci účel jej využitia k 1. januáru zdaňovacieho obdobia.

(3) **Základom dane** zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

 (4) **Ročná sadzba dane** zo stavieb je **za každý aj začatý m2 zastavanej plochy stavieb** v nasledovnom členení:

**a)** stavby na bývanie a ostatné stavby tvoriace príslušenstvo hlavnej stavby  **0,060 €**

**b)** stavby na pôdohospodársku produkciu, skleníky, stavby využívané na

 skladovanie vlastnej pôdohospodárskej produkcie vrátane stavieb na vlastnú

 administratívu  **0,150 €**

**c)** stavby rekreačných a záhradkárskych chát a domčekov na individuálnu

 rekreáciu **0,150 €**

**d)** samostatne stojace garáže a samostatné stavby hromadných garáží a stavby

 určené alebo používané na tieto účely, postavené mimo bytových domov **0,150 €**

**e)** priemyselné stavby, stavby slúžiace energetike, stavby slúžiace stavebníctvu,

 stavby využívané na skladovanie vlastnej produkcie vrátene stavieb na vlastnú

 administratívu **0,600 €**

**f)** stavby na ostatné podnikanie a na zárobkovú činnosť, skladovanie a administ-

 ratívu súvisiacu s ostatným podnikaním a so zárobkovou činnosťou  **0,600 €**

**g)** ostatné stavby neuvedené v písmenách a) až f) **0,600 €**

**§ 5**

#### **Daň z bytov**

(1) **Daňovníkom dane** z bytov sú tí, ktorí sú uvedení v ustanovení § 13 zákona o miestnych daniach.

(2) **Predmetom dane** z bytov v bytovom dome na území obce Dlhá Ves, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory. Byt alebo časť bytu v bytovom dome, ktorý sa k 1. januáru zdaňovacieho obdobia využíva na iný účel ako bývanie, sa na účely tohto zákona považuje za nebytový priestor.

(3) **Základom dane** z bytov je výmera podlahovej plochy bytu alebo nebytového priestoru v m2.

(4) **Ročná sadzba dane** z bytov je **0,060 €** za každý aj začatý m2 podlahovej plochy bytu a nebytového priestoru.

 Ročná sadzba dane z bytov je **0,600 €** za každý aj začatý m2 podlahovej plochy bytu a nebytového priestoru slúžiaceho v obytnom dome na podnikateľskú a zárobkovú činnosť s výnimkou poľnohospodárskej prvovýroby.

**§ 6**

#### **Spoločné ustanovenia pre daň z nehnuteľností**

 **Oslobodenie od dane a zníženie dane**

 (1) Správca dane znižuje daň zo stavieb a garáži takto:

- 50% z daňovej povinnosti na stavby na bývanie a garáž vo vlastníctve občanov s ťažkým zdravotným postihnutím, ktoré slúžia výhradne ich potrebám, pokiaľ nebývajú so zárobkovo činnými osobami a v dome alebo v byte sa nepodniká alebo sa neprenajíma.

**Vznik a zánik daňovej povinnosti**

(1) Daňová povinnosť vzniká 1. januára zdaňovacieho obdobia nasledujúceho po zdaňovacom období , v ktorom daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom.

Na vyrubenie dane z nehnuteľností je rozhodujúci stav k l. januáru zdaňovacieho obdobia. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca po dni schválenia príklepu súdom. Pri zániku vlastníckych práv vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti.

 .Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada.

 (2) Ak daňovník podal priznanie k dani z nehnuteľností a stane sa vlastníkom, správcom, nájomcom alebo užívateľom ďalšej nehnuteľnosti alebo dôjde k zmene druhu alebo výmery pozemku, účelu využitia stavby, bytu alebo nebytového priestoru alebo mu zanikne vlastníctvo, správa, nájom alebo užívanie nehnuteľnosti, je povinný podať čiastkové priznanie k dani z nehnuteľností .

Ak v priebehu zdaňovacieho obdobia daňovník nadobudne nehnuteľnosť vydražením, je povinný podať priznanie k dani z nehnuteľností do 30 dní od vzniku daňovej povinnosti.

 (3) **Daňové priznanie k dani z nehnuteľností** (ďalej len „priznanie“) je daňovník povinný podať príslušnému správcovi dane **do 31. januára toho zdaňovacieho obdobia**, **v ktorom mu vznikla daňová povinnosť podľa stavu k 1. januáru zdaňovacieho obdobia** , ak ďalej nie je ustanovené inak.

Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľností, zmena hodnoty pôdy alebo pozemku, zmena oslobodenia od dane z nehnuteľností alebo zmena zníženia dane z nehnuteľnosti, zmena vekovej hranice občanov a uplynutie lehôt na oslobodenie od dane z nehnuteľností podľa §104 ods. 2 až 4 .

Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods.4, § 9 ods. 4 a § 13 ods. 2), priznanie, čiastkové priznanie, opravné priznanie alebo dodatočné priznanie podá každý spoluvlastník do výšky svojho spoluvlastníckeho podielu.. Ak sa spoluvlastníci dohodnú, príslušné priznanie podá zástupca ktorého dohodou určili spoluvlastníci, pričom túto skutočnosť vyznačí v príslušnom priznaní. Ak je pozemok, pozemok, stavba, byt alebo nebytový priestor v bytovom dome v bezpodielovom spoluvlastníctve manželov, príslušné priznanie podáva jeden z manželov.

(4) Daňovník je povinný v príslušnom priznaní uviesť všetky skutočnosti rozhodujúce na výpočet dane.

(5) V priznaní k dani sa uvádza , ak ide o fyzickú osobu, meno, priezvisko, titul, adresu trvalého pobytu, rodné číslo a ak ide o právnickú osobu alebo fyzickú osobu ktorá je podnikateľom, a obchodné meno alebo názov alebo dodatok obchodného mena

ak takýto má, identifikačné číslo a sídlo alebo miesto podnikania.. Osoby sú povinné vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu (zák. č.428/2002 o ochrane osobných údajov v platnom znení).

(6) **Daň** z nehnuteľností vyrubuje správca dane každoročne podľa stavu k l. januáru príslušného zdaňovacieho obdobia na celé zdaňovacie obdobie jedným rozhodnutím, ak ďalej nie je ustanovené inak.

(7) **Vyrubená daň** v zmysle príslušného rozhodnutia v prípade fyzickej osoby nepresahujúca **16,59 €** a právnickej osoby **165,96 €** je splatná do 15 dní odo dňa nadobudnutia právoplatnosti rozhodnutia.

Vyrubená daň z nehnuteľnosti je splatná:

a) ak ide o daňovníka prevádzkujúceho poľnohospodársku výrobu, v štyroch splátkach a to 20 % do 31. mája, 30 % do 30. júna, 25 % do 30. septembra a 25 % do 30. novembra bežného roka.

b) v ostatných prípadoch v dvoch splátkach, a to 1.splátka najneskôr do 30. júna, 2. splátka najneskôr do 31. augusta bežného roka na ktorý sa daň vyrubuje.

Daň možno zaplatiť naraz aj vtedy, ak je vyššia ako je uvedené v prvej vete tohto odseku .

**§ 7**

**Daň za psa**

 (1) **Predmetom dane** za psa je pes starší ako 6 mesiacov chovaný fyzickou osobou alebo právnickou osobou.

# Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom, ktorého vlastní alebo používa občan s ťažkým zdravotným postihnutím.

#

(2) **Daňovníkom** je fyzická osoba alebo právnická osoba, ktorá je vlastníkom psa

alebo držiteľom psa, ak sa nedá preukázať, kto psa vlastní.

(3) **Základom dane** je počet psov.

(4) **Sadzba dane** je **7,00 €** za jedného psa a kalendárny rok.

(5) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 (zákona o miestnych daniach) a zaniká posledným dňom mesiaca, v ktorom pes prestal byť predmetom dane.

(6) Daňovník je povinný podať priznanie k dani za psa najneskôr do 30 dní odo dňa vzniku tejto daňovej povinnosti..

Obec vyrubí daň za psa každoročne podľa stavu k 1. januáru príslušného zdaňovacieho obdobia na celé zdaňovacie obdobie v rozhodnutí spolu s ostatnými daňami, ak nie je ustanovené inak. Vyrubená daň je splatná do 15 dní odo dňa nadobudnutia právoplatnosti rozhodnutia.

(7) Ak daňová povinnosť zanikne v priebehu zdaňovacieho obdobia je  daňovník povinný najneskôr do 30 dní zániku daňovej povinnosti podať čiastkové daňové priznanie, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

(8) Nárok na vrátenie pomernej časti dane zaniká, ak daňovník v uvedenej lehote nepodá čiastkové priznanie k tejto dani.

 (9) Daň za psa obec vyrubuje každoročne podľa stavu k 1. januáru príslušného zdaňovacieho obdobia na celé zdaňovacie obdobie rozhodnutím s ostatnými miestnymi daňami.

(10) Spôsoby vyberania dane:

- v hotovosti do pokladne Obecného úradu v Dlhej Vsi, alebo

- bezhotovostným prevodom na účet obce v Prima Banka Slovensko a.s.

 číslo účtu :SK 785600 0000 0065 6710 5003.

**§ 8**

**Daň za ubytovanie**

 (1) **Predmetom dane** za ubytovanie je odplatné prechodné ubytovanie podľa § 754 a §759 občianskeho zákonníka v ubytovacom zariadení (ďalej len „zariadenie“), ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo stavbe slúžiacej na viaceré účely.

(2) **Daňovníkom** je fyzická osoba, ktorá sa v zariadení odplatne prechodne ubytuje.

(3) **Základom dane** je počet prenocovaní.

(4) **Sadzba dane** je **0,50 € na osobu a prenocovanie**.

(5) **Platiteľom dane** je prevádzkovateľ zariadenia, ktorý odplatné prechodné ubytovanie poskytuje.

O vybratej dani vedie prevádzkovateľ evidenciu v "knihe ubytovaných".

Daň za ubytovanie prevádzkovateľ vyberá pri nástupe daňovníka do zariadenia, v hotovosti a v eurách.

O zaplatení dane prevádzkovateľ vypíše príjmový pokladničný doklad s predpísanými náležitosťami.

(6) Daň prevádzkovateľ odvádza obecnému úradu nasledovným spôsobom :

- v hotovosti do pokladne Obecného úradu v Dlhej Vsi.

a to v lehotách : a) do 30.6. bežného roka za prvý polrok

 b) do 31.12. bežného roka za druhý polrok

**§ 9**

 **Daň za nevýherné hracie prístroje**

(1) **Predmetom dane** za nevýherné hracie prístroje sú hracie prístroje, ktoré sa spúšťajú a prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti /´dalej len „nevýherné hracie prístroje/.

(2) Nevýherné hracie prístroje sú:

a) elektronické prístroje na počítačové hry

b) mechanické prístroje, elektronické prístroje, automaty a iné zariadenia

 na zábavné hry.

(3) **Daňovníkom** je fyzická osoba alebo právnická osoba, ktorá nevýherné hracie prístroje prevádzkuje.

(4) **Základom dane** je počet nevýherných prístrojov.

(5) **Sadzba dane** je **33,1939 €** za jeden nevýherný hrací prístroj a kalendárny rok.

 (6) **Daňová povinnosť** vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať , a zaniká posledným dňom mesiaca, v ktorom sa ukončilo jeho prevádzkovanie.

 (7) Ak vznikne daňová povinnosť k dani za nevýherné hracie prístroje v priebehu zdaňovacieho obdobia, daňovník je povinný podať priznanie k tejto dani, najneskôr do 30 dní odo dňa vzniku tejto daňovej povinnosti.

Ak daňovník podal priznanie k tejto dani a daňová povinnosť vznikne alebo zanikne v priebehu zdaňovacieho obdobia je povinný podať čiastkové priznanie správcovi dane najneskôr do 30 dní odo dňa vzniku alebo zániku daňovej povinnosti..

 (8) Daň obec vyberá nasledovným spôsobom:

- zaplatením v hotovosti do pokladne Obecného úradu v Dlhej Vsi alebo

- bezhotovostným prevodom na účet obce v Prima Banka Slovensko a.s

č. účtu : SK78 5600 0000 0065 6710 5003.

 (9) Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:

a) typ a označenie nevýherného hracieho prístroja a,

b) identifikačné číslo a výrobné číslo nevýherného hracieho prístroja,

c) miesto inštalácie a prevádzky,

d) dátum začatia prevádzkovania nevýherného hracieho prístroja,

e) dátum ukončenia prevádzkovania nevýherného hracieho prístroja.

***III. č a s ť***

***Poplatok***

**§ 10**

**Poplatok**

 (1) Poplatok sa platí za komunálne odpady a drobné stavebné odpady, ktoré vznikajú na území obce, okrem elektroodpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu.

(2) Ak ďalej nie je ustanovené inak, **poplatok platí poplatník, ktorým je**:

a) **fyzická osoba**, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

b) **právnická osoba**, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) **podnikateľ**, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

(3) Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) tohto ustanovenia v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu /to neplatí, ak je v obci zavedený množstvový zber/.

(4) **Poplatok** od poplatníka v ustanovenej výške pre obec **vyberá a za vybraný poplatok ručí**:

a) **vlastník nehnuteľnosti**; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí; ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie,

b) **správca**, ak je vlastníkom nehnuteľnosti štát, vyšší územný celok alebo obec (ďalej len "platiteľ"). Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

(5) **Poplatková povinnosť** vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

(6) **Sadzba poplatku** je :

a) **0,0548 €** zaosobu **a**kalendárnydeň  **20,00 €** za osobu a rok za komunálny odpad;

b) **0,055** **€** za kilogram drobného stavebného odpadu bez obsahu škodlivín;

c) koeficient pre úpravu priemerného počtu zamestnancov v rozhodujúcom období v zmysle § 79 ods. 3 písm. b/ bod 3 zákona o miestnych daniach pre všetky skupiny poplatníkov 0,5 .

 (7) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len "identifikačné údaje") v prípade určeného zástupcu podľa § 77 ods. 7 aj identifikačné údaje za ostatných členov domácnosti, a ak je poplatníkom osoba podľa § 77 ods. 2 písm .b/ alebo písm. c/ názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

b) uviesť údaje rozhodujúce na určenie poplatku,

c) ak požaduje zníženie alebo odpustenie poplatku podľa § 82, predložiť aj doklady, ktoré odôvodňujú zníženie alebo odpustenie poplatku.

(8) Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30dní odo dňa, keď tieto nastali.

(9). Poplatok obec vyrubuje každoročne rozhodnutím na celé zdaňovacie obdobie.

(10) Vyrubený poplatok je splatný do 15 dní odo dňa nadobudnutia právoplatnosti rozhodnutia v jednej čiastke, ak jeho výška nepresiahne 22,00 €. Vyrubený poplatok je splatný v  ostatných prípadoch v splátkach. Prvá splátka najneskôr do 30. júna a druhá do 31.augusta .

 (11) Obec poplatok odpustí občanom - poplatníkom nezdržiavajúcim sa v mieste trvalého alebo prechodného pobytu na území obce v trvaní viac ako 90 po sebe nasledujúcich dní a to v prípadoch, že sa v určenom období :

a) sa dlhodobo zdržiava alebo zdržiaval v zahraničí, /dlhodobých pobytov v zahraničí, dlhodobých stáží/;

b) bol vo výkone trestu odňatia slobody.

(12) O odpustenie poplatku je potrebné požiadať písomne s odôvodnením a doložením dokladov preukazujúcich uvádzané skutočnosti v žiadosti.

Žiadosť o odpustenie poplatku je potrebné správcovi poplatku doručiť pred splatnosťou poplatku.

Poplatník – žiadateľ preukazuje svoju dlhodobú neprítomnosť v mieste trvalého alebo prechodného pobytu na území obce v určenom období najmä predložením nasledovných dokladov:

1. potvrdenie o prechodnom pobyte
2. potvrdenie o výkone trestu odňatia slobody
3. potvrdenie zamestnávateľa o mieste výkonu práce a trvaní pracovného vzťahu.

(13) Poplatok sa určuje na obdobie jedného roka .

***IV. č a s ť***

Spoločné a  záverečné ustanovenia

**§ 11**

**Spoločné ustanovenia**

(1) Správu miestnych daní a poplatku vykonáva Obec Dlhá Ves prostredníctvom starostu obce a povereného zamestnanca obce Dlhá Ves.

(2) Postavenie povereného zamestnanca obce - správcu dane z nehnuteľnosti nemá hlavný kontrolór obce Dlhá Ves.

**§ 12**

**Záverečné ustanovenia**

(1) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zák. č. 563/2009 Z. z. o správe daní /daňový poriadok/ a o zmene a doplnení niektorých zákonov v znení neskorších predpisov.

(2) Na tomto všeobecne záväznom nariadení obce Dlhá Ves sa uznieslo Obecné zastupiteľstvo v Dlhej Vsi a to dňa : 15.12.2022 , uznesením č.3-15-12/2022

(3) Dňom účinnosti tohto všeobecne záväzného nariadenia sa zrušuje Všeobecne záväzné nariadenie Obce Dlhá Ves č. 1/2021 zo dňa 14.12.2021 o miestnych daniach a miestnom poplatku za komunálne odpady a drobné stavené odpady .

(4) Zmeny a doplnky tohto všeobecne záväzného nariadenia schvaľuje Obecné zastupiteľstvo v Dlhej Vsi.

(5) Toto všeobecne záväzné **nariadenie nadobúda účinnosť dňom : 01.01.2023**

V Dlhej Vsi, dňa :15.12.2022

 Tomáš Novák

 starosta obce

1) [§ 54a ods. 4 zákona č. 223/2001 Z. z.](https://www.slov-lex.sk/pravne-predpisy/SK/ZZ/2001/223/20050101.html#paragraf-54a.odsek-4) o odpadoch a o zmene a doplnení niektorých zákonov v znení zákona č. 733/2004 Z. z.

2) [§ 39 ods. 2 zákona č. 223/2001 Z. z.](https://www.slov-lex.sk/pravne-predpisy/SK/ZZ/2001/223/20130101.html#paragraf-39.odsek-2) o odpadoch a o zmene a doplnení niektorých zákonov v znení zákona č. 343/2012 Z. z.

3) § 59 ods. 8 zákona č. 79/2015 Z. z. o odpadoch a o zmene a doplnení niektorých zákonov.